stanford-oval/wikipedia huggingface dataset:
HS 2000

| --- | --- |

HS 2000
 מידע כללי
 סוג:  אקדח פולימרי חצי אוטומטי
 נגזרות:  ספרינגפילד XD (אנ')
 תכנון:  .I.M מתכת (I.M. Metal)
 מדינה מייצרת:  קרואטיה 
 יצרן:  ה.ס. פרודוקט 
 תקופת השימוש:  1999–הווה (כ־25 שנים) 
 מידע טכני
 קליבר:  9x19 מ"מ פרבלום 
 הזנה:  מחסנית (10 או 15 כדורים)
 אורך כולל:  180 מ"מ
 אורך קנה:  102 מ"מ
 משקל ריק:  650 גרם
 משקל מלא:  910 גרם
 
HS 2000 הוא אקדח פולימרי חצי אוטומטי (דומה לגלוק 19) בקוטר 9 מ"מ, שפותח על ידי חברת HS Produkt הקרואטית (Hrvatski Samokres 2000). מיוצר גם בשם ספרינגפילד XD.
החברות המייצרות ורקע היסטורי

HS Produkt נוסדה בשנת 1991, לאחר הכרזת העצמאות והבחירות הדמוקרטיות הראשונות של הרפובליקה של קרואטיה, בשם I.M. Metal. עם הקמתה, שכנה החברה בעיר אוזלי (Ozalj), כחמישים קילומטרים מעיר הבירה זאגרב.

בתחילת 2001, לאחר ההצלחה הבינלאומית של האקדח HS 2000, וביקוש גדול לייצור בשוק הגלובלי, העבירה החברה את קו הייצור שלה לעיר קרלובץ (Karlovac).

אקדח HS 2000 הוא השלישי בשורה של אקדחים חצי אוטומטיים מתוצרת HS Produkt והוא בוסס על הידע והניסיון שנצברו בפיתוח וייצור הדגמים קודמים. שני הדגמים שקדמו לו היו PHP (Prvi Hrvatski Pistolj) ודגם HS 95, אשר יוצרו במהלך מלחמת העצמאות הקרואטית ונמסרו לשימוש משרד הביטחון הקרואטי.
באמצע 2001, נחתם חוזה ארוך טווח עם חברת הנשק האמריקאית "ספרינגפילד" (Springfield Armory, Inc.), אשר החלה להיות הנציג הראשי של HS Produkt עבור שוקי צפון אמריקה. אחרי שנה של שיתוף פעולה קיבל האקדח תו תקן איכות כפי שדרש השוק האמריקאי.

HS Produkt מייצאת 95% מתוצרתה לשוק האמריקאי ובנוסף חברת ספרינגפילד החלה לייצר את האקדח במפעליה בשם ספרינגפילד XD (השם המלא: Springfield X-treme Duty).
האקדח נמצא בשימוש הכוחות המזוינים של קרואטיה, משטרת קרואטיה, כוחות הביטחון של בוסניה והרצגובינה, מקדוניה ויחידות משטרה ורשויות אכיפה נוספות בארצות הברית.
HS Produkt מייצרת גם רובה סער VHS(אנ'), שהוא רובה השירות של משרד הביטחון הקרואטי (בגרסת בולפאפ ובקליבר 5.56x45 מ"מ נאט"ו). לרובה הסער יש גם תוספות כגון מטול רימונים וכוונת טלסקופית "נקודה אדומה" (red point).
תיאור האקדח

גוף האקדח עשוי פולימר (בדומה לאקדחי חברת גלוק), המחלק, הקנה והכוונות עשויים פלדה.
לאקדח שלוש הגנות: הגנת נוקר - המונעת נקירה ופליטת כדור במקרה נפילת האקדח, הגנת הדק - על ההדק, המונעת לחיצה אקראית, ומשבת באחורי הקת - אשר מונע גם את דריכת האקדח וגם שחרור נקירה אם האקדח אינו אחוז כראוי. אין ניצרה כמו באקדחים רבים אחרים.
על המחלק ישנם שני ציינים: ציין באחורי המחלק, המציין כי הנוקר דרוך, וציין בגב המחלק, המציין המצאות כדור בקנה. שניהם ניתנים הן לראיה ויזואלית והן לתחושה במישוש.
האקדח מיוצר הן על ידי חברת HS Produkt והן על ידי חברת ספרינגפילד, בדגמים ובגדלים שונים ובהתאמה לסוגי תחמושת שונים.
דגמים

HS-9 - אותו HS 2000 סטנדרטי בשינוי שם וכמעט ללא שינוי מעבר לזה.
HS G2 - סדרת דגמי דור שני של האקדח בקליבר 9 מ"מ, כולל אפשרויות להוספת עזרים טקטיים ושיפור הארגונומיה.
SF - עיצוב מחודש של האקדח בסדרה בת כמה תת-דגמים לשימושים שונים בקליבר 9 מ"מ.
S - אקדח מוקטן וקומפקטי בעל קליבר 0.45ACP (אנ'), קל לנשיאה ולהסתרה שיכול לשמש כאקדח גיבוי, באורך 163 מ"מ, משקל כ-650 גרם ומחסנית בת 5–6 כדורים, מיוצר בכמה דגמים דומים.
H11 - שני דגמי אקדח 9 מ"מ זעיר ("מיקרו קומפקטי") באורך כולל של 153 מ"מ ובמשקל של כחצי ק"ג עם מחסנית של 11–13 כדורים.
מוצרים נוספים של היצרן

VHS 2 - רובה סער בולפאפ בקליבר 5.56x45 מ"מ נאט"ו, פיתוח של רובה VHS.
VHS BG - מטול רימונים בקליבר 40X46 מ"מ(אנ') שיכול לשמש בפני עצמו או כעזר לרובה VHS.
הערות שוליים

1 2  הסבר על האקדח (מאורכב באתר https://archive.md) בדף המשרד לשיתוף פעולה ביטחוני (שהיה באתר שגרירות ארצות הברית בזאגרב)
↑  דף האקדח באתר World guns
↑  דף "אודות" באתר החברה
↑  כמפורט בדפי היצרנים להלן
↑  כל דגמי האקדחים באתר היצרן
↑  VHS-2 באתר היצרן
↑  VHS-BG באתר היצרן
אשרף פיאד

| --- | --- |
אין תמונה חופשית
 לידה:  12 בינואר 1980 (בן 44) מכה, ערב הסעודית 
 מדינה:  ערב הסעודית 
 שפות היצירה:  ערבית 
 
אשרף פיאד (בערבית: أشرف فياض; תעתיק מדויק: אשרף פיאצ'; נולד ב-12 בינואר 1980) הוא משורר ואמן פלסטי סעודי ממוצא פלסטיני שנדון על ידי בית משפט סעודי למוות באשמת הפצת רעיונות של כפירה. עונשו הומתק בעקבות התגובות.
קורות חייו ופועלו

פיאד נולד במכה שבערב הסעודית ב-12 בינואר 1980 למשפחה שהיגרה מח'אן יונס שברצועת עזה למעלה מ-15 שנים לפני לידתו.
פיאד הוא אחד היוצרים הבולטים בסצנת האמנות בערב הסעודית. רבים רואים בו אחד מהשגרירים הבלתי-רשמיים הבולטים של האמנות הסעודית ברחבי העולם. חבריו תיארו אותו כמי שפועל ללא הרף כדי ליצור קשרים בין אמנים סעודים לבין גלריות, מוזיאונים, אוצרים ואנשי אמנות בעולם. ב-2013, לדוגמה, עמד פיאד מאחורי תערוכה גדולה בעיר ג'דה, ואחד האורחים החשובים שביקרו בתערוכה ושיבחו אותה היה מנהל גלריית טייט לאמנות מודרנית, כריס דרקון. באותה השנה פיאד גם אצר תערוכה של אמנים סעודים בביאנלה לאמנות בוונציה. פיאד הוא חבר מרכזי בארגון האמנות הבריטי-סעודי Edge of Arabia.
ההתפתחויות שהובילו לגזירת עונשו

בחודש אוגוסט 2013 ישב פיאד עם כמה קולגות בבית קפה בעיר אבהא שבדרום-מערב ערב הסעודית, סמוך לגבול עם תימן, וצפה במשחק כדורגל. לפתע פרץ ויכוח בינו לבין אמן אחר על אמנות מודרנית. עדי ראייה סיפרו כי הריב הגיע לטונים גבוהים. חברו, שלפי כמה עדויות "היה מצוי עמו בסכסוך ארוך שנים", פנה למשטרה והגיש תלונה שלפיה פיאד קילל את אללה ואת הנביא מוחמד והעליב את הממלכה. נוסף על כך טען החבר כי בספרו של פיאד, שיצא לאור ב-2008, הוא מפיץ ערכים חילוניים. פיאד, המוכר מאוד בסצנה התרבותית בערב הסעודית, נעצר באותו היום. עם זאת, למשטרה לא היו שום ראיות נגדו, ולמחרת הוא כבר שוחרר בערבות. ארבעה חודשים מאוחר יותר, ב-1 בינואר 2014, הפתיעו את פיאד שוטרי "משטרת המוסר", שהיא גוף רשמי רב-עוצמה בערב הסעודית. הם החרימו את תעודת הזהות שלו ולקחו אותו למעצר. "האשימו אותי בהפצת רעיונות אתאיסטיים הרסניים בחברה הסעודית", סיפר פיאד בריאיון לעיתון הבריטי "הגרדיאן". לדבריו, הוא כלל לא מאמין ברעיונות הללו וספרו לא עוסק בהם: "הספר שלי מדבר עליי כפליט פלסטיני. הוא מדבר על נושאים תרבותיים ופילוסופיים. קיצונים דתיים עיוותו אותו לגמרי ופירשו את אחד השירים כאוסף של רעיונות נגד אלוהים". בפברואר 2014 הגיע המקרה שלו לבית המשפט. האדם שהתלונן בזמנו נגד פיאד טען בפני השופט כי פיאד גידף בפומבי את אללה. שני אנשי "משטרת המוסר" סיפרו במשפט כי פיאד מקדם ערכים אתאיסטיים, מנהל קשרים אסורים עם נשים ואף שומר תמונות שלהן בטלפון הנייד שלו. פיאד ההמום הכחיש את כל המיוחס לו והבהיר כי הוא מוסלמי נאמן. הוא הודה כי קיים קשרים עם כמה נשים, אך הסביר כי מדובר בקשרים ידידותיים ומקצועיים עם עמיתותיו האמניות, וכי התמונות שנשמרו בטלפון הנייד שלו ופורסמו ברשת החברתית אינסטגרם צולמו בשבוע האמנות בעיר ג'דה – האירוע התרבותי החשוב ביותר שמתקיים בערב הסעודית. במהלך המשפט עלו עדים מטעמו של פיאד שסיפרו כי האדם שהלשין עליו מצוי בסכסוך עמו וכי הם מעולם לא שמעו מפיאד התבטאויות נגד הדת. על אף העדויות, הורשע פיאד בן ה-35 ונידון לארבע שנות מאסר ול-800 מלקות. התביעה, שדרשה עונש מוות, ערערה על גזר הדין, ולבסוף הוחלט לקיים משפט חוזר. השופט החדש, שלכל אורך המשפט לא החליף מילה עם פיאד, מצא אותו אשם בחמישה אישומים, ובהם הפצת אתאיזם, איום על ערכי המוסר וקיום קשרים אסורים עם נשים. השופט גזר עליו עונש מוות והסביר: "עשיית תשובה היא מעשה של הלב שמקומו במערכת המשפט של העולם הבא. היא אינה מעניינת את מערכת המשפט בעולם שלנו".
ב-2 בפברואר 2016 הקל בית משפט בעיר אבהא בעונשו של פיאד ודן אותו לשמונה שנות מאסר ול-800 מלקות.
התגובות על גזר דין המוות

חבריו של פיאד בערב הסעודית ובעולם כולו הוכו בתדהמה. "אני מכיר אותו מאז 2003", אמר חברו, האמן הבריטי סטפן סטייפלטון. "הוא באמת ובתמים אדם נפלא ואדיב. הוא אינטלקטואל ויוצר, אך הוא בשום אופן לא אתאיסט". מונה כרים, פעילת זכויות אדם מכווית, שניהלה קמפיין למען שחרורו של פיאד, טוענת כי הוא נענש על ידי "משטרת המוסר" לאחר שפרסם סרטון וידאו שבו נראים אנשי המשטרה מצליפים באדם בפומבי. "סעודים רבים חושבים שזו נקמתה של 'משטרת המוסר'", אמרה. היא הוסיפה כי המשטר הסעודי לא אהב את התרחבותה של סצנת האמנות, שפיאד היה אחד ממוביליה, ולפיכך החליט לפעול נגדו: "באזור הזה (אבהא) פועלים אמנים וסופרים רבים, ואשרף היה אחד הבולטים שבהם. המשטר סימן אותו".
בניגוד למקרים רבים אחרים, סיפורו של פיאד הצליח לעורר סערה ענקית שהתחילה ברשתות החברתיות והצליחה להיכנס כמעט לכל בית בעולם הערבי. מאות אמנים, אנשי תרבות ואינטלקטואלים ערבים בולטים חתמו על עצומות זועמות הקוראות לסעודיה לבטל את עונשו של פיאד, וגם אנשים מהשורה, רובם פלסטינים, תקפו את ההחלטה השנויה במחלוקת. כמו כן ממשלת הרשות הפלסטינית קראה לערב הסעודית להעניק חנינה לפיאד.
ארגון אמנסטי אינטרנשיונל הודיע שבמהלך המעצר והמשפט נשללה מפיאד גישה לעורך דין ושהוא אסיר מצפון.
פיאד קיבל חברות של כבוד במרכז הגרמני של ארגון הסופרים הבינלאומי PEN. לצעד זה התלוותה הודעת מחאה על עונש המוות שנפסק לו.
הערות שוליים

↑  ريهام فؤاد, من هو اشرف فياض الفلسطيني الذي حكمت عليه السعودية بالاعدام, אתר كلام اليوم, ‏21 בנובמבר 2015.
↑  David Batty, Saudi court sentences poet to death for renouncing Islam, אתר The Guardian, 21 November 2015.
↑  גבריאל שניידר, סעודיה: הומתק עונש המוות של המשורר אשרף פיאד – למאסר ומלקות, אתר arab sensor, ‏03/02/16.
↑  ניר יהב‏, עונש המוות של האמן הסעודי שמטלטל את העולם הערבי - וואלה חדשות, באתר וואלה, 28 בנובמבר 2015
↑  המשורר אשרף פיאד נדון למוות בסעודיה, אתר סוכנות הידיעות הפלסטינית בעברית, ‏24.11.2015.
↑  POET FACES DEATH FOR APOSTASY IN SAUDI ARABIA: ASHRAF FAYADH, אתר Amnesty International, 24 November 2015.
↑  PEN verurteilt Todesstrafe gegen Dichter und PEN-Ehrenmitglied Ashraf Fayadh in Saudi-Arabien, אתר PEN-Zentrum Deutschland, 2. Dezember 2015 (גרמנית).
| --- | --- |
בקרת זהויות :  NLI: 987007384802505171  GND: 1131572653  ISNI: 0000 0004 6358 2204  LCCN: no2009060425  SUDOC: 193705826  VIAF: 42146825591707632722   WorldCat (עם VIAF): 42146825591707632722 
קבוצת קריאה עולמית של יצירותיו של אשרף פיאד שאורגנה לכבודו בינואר 2016
בורידה

| --- | --- |

 
 מאכלים
 סוג:  מרק, מזון 
 מוצא:  איטליה 
 מרכיבים עיקריים:  ציר 
 
בורידה (באיטלקית: Buridda) הוא מרק מאכלי ים איטלקי או נזיד, במקור מליגוריה. כמה מחלקי התבשיל עשויים להיות מבושלים לאט, בעוד שאחרים מבושלים בפרק זמן קצר יחסית (9–10 דקות). התבשיל מתואר גם כנזיד, או כדומה במרקמו לנזיד.
מרכיבים והכנה

המרכיבים העיקריים של בורידה כוללים פירות ים, מרק דגים, עגבנייה, בצל ושום. באופן מסורתי, המרק הוגש פעם עם gallette del marinaio (לחמניות יבשות ועגולות), שהיו מושרות בו. בימינו, ניתן להשתמש בלחם קלוי. המרק עשוי להכיל מספר סוגי דגים, ופירות ים נוספים עשויים להיכלל בו כמו צלופח, דיונונים, צדפות או מולים. ניתן לבשל את המרק גם על ידי הכנות פשוטות עם דג בקלה מיובש ותפוח אדמה.
סוגים

בורידה נוסח ג'נובה (Buridda alla genovese) היא וריאציה שמוכנה עם אותם מרכיבי בסיס, ועשויה לכלול גם שרימפס ותמנון. המנה מתוארת כ"מאכל מסורתי מג'נובה".
צ'ופינו (Cioppino) הוא תבשיל פירות ים איטלקי-אמריקאי שהומצא במאה ה-18 בסן פרנסיסקו על ידי מהגרים מג'נובה, והוא סוג של בורידה.
בורידה קשורה לבוריד, מרק דגים של פרובאנס ולבורידה של סרדיניה, מאכל העשוי מבשר כריש.
הערות שוליים

↑  Riely, Elizabeth (1988-04-24). "Fare of the Country; Cioppino: Fish Stew From the Pacific". The New York Times (באנגלית אמריקאית). ISSN 0362-4331. נבדק ב-2023-04-12.
בוא נתחיל מבראשית

"בוא נתחיל מבראשית" הוא אלבום האולפן ה-19 של הזמרת הישראלית אילנית. את האלבום הוציאה בשנת 1991 לאור חברת התקליטים התקליט חיפה. הוצאתו סימנה את דעיכת הקריירה המוזיקלית של אילנית. אף אחד מהסינגלים שהוצאו נכנסו לעשרת השירים הפותחים במצעד הפזמונים של רשת ג' וגלי צה"ל.
רשימת רצועות

| מס' | שם | משך |
| --- | --- | --- |
| 1. | כי הנני בא  | 4:14 |
| 2. | עוד תראה מחרוזת  | 5:20 |
| 3. | ארץ נהדרת  | 4:05 |
| 4. | מה עושים כשכואב  | 3:52 |
| 5. | לא זוכרת  | 3:38 |
| 6. | גשם בלילה נוגה  | 3:13 |
| 7. | זמן שחלף  | 4:27 |
| 8. | בוא נתחיל מבראשית  | 4:15 |
| 9. | גן סתיו  | 4:12 |
| 10. | ספרי לעולם  | 4:13 |
| 11. | המרפא  | 4:04 |
| 12. | עכשיו כולם ביחד  | 3:16 |
| 13. | חלק בעולם  | 3:53 |
| 14. | בללייקה  | 4:25 |
| משך כולל: | משך כולל: | 57:12 |
הערות שוליים

↑  בוא נתחיל מבראשית באתר סטריאו ומונו
| אילנית |
| --- | --- | --- |
| אלבומי אולפן | עמיחי בגבול ירדן • אילנית לילדים • אילנית בשירי חגים לילדים (מס' 1) • אילנית (1972) • אילנית (1974) • להיטים לילדים • שירי משוררים לילדים • שירו שיר לשמש • בואו ונשיר ביחד • טיול לילי ושירים אחרים שאני אוהבת • סולו? הופעה פומבית • תקליט מס' 20 במקצב ברזילאי ובשירים נבחרים • שירים שילדים אוהבים והשירים היפים של מרים ילן-שטקליס • רגשות מעורבים • אל הדרך • מתנה לילדים – השירים שכל הילדים אוהבים • אולי עוד פעם • סרט בשחור לבן • בוא נתחיל מבראשית • חלום ברזילאי • ישראלית |  |
| אלבומי אוסף | הלהיטים הגדולים של אילנית ואילן ואילנית • שירי הייצוג של ישראל • להיטי הזהב של אילנית • ארבעה צדדים • עכשיו כולם ביחד • 21 הלהיטים הגדולים של אילנית • כבר אחרי חצות – אוסף שירי אהבה • נאסף תשרי, אוסף מס. 3 • אי שם – אוסף שירי הפופ והייצוג • ללכת שבי אחרייך – אוסף שירי ארץ ישראל • כל מקום – אוסף שירים בינלאומיים • שיר של יום חולין – אוסף הבלדות • ושוב איתכם – אוסף שירי אילן ואילנית • המיטב • אוסף להיטים • שירים ליום חולין – אוסף כפול |  |
| ערכים קשורים | אירוויזיון 1973 • ישראל באירוויזיון 1973 • אירוויזיון 1977 • ישראל באירוויזיון 1977 • אילן ואילנית • שלמה צח |  |
| אילנית – שירים |
| --- | --- | --- |
| שנות ה-60 | "שיר בארבעה בתים" |  |
| שנות ה-70 | "אהבתה של תרזה די מון" • "רק הירח" • "פעם לאהוב" • "לאורך השדרה שאין בה איש" • "איש הסתיו" • "גוליבר" • "אי שם" • "אין מקום בחוף" • "עכשיו אני יודע" • "אחיי גיבורי התהילה" • "ללכת שבי אחרייך" • "אהבה אחת קטנה" • "אבל המנגינה" • "Chaque matin la joie du monde" • "אם ייפול הכוכב שלי" • "עיר אחרת" • "כי הנני בא" • "כשקיבלו את התורה" • "כשיבוא שלום לארץ" • "שירו שיר לשמש" • "שלום" • "כך היה כך יהיה" • "הכרתי פעם איש" • "האוניות חזרו" • "ילד בקרקס" • "עפרוני" • "דניאל" • "שיר של יום חולין" • "אל תשמעי לקול ליבך" • "ארץ" • "אדם רחוק" • "אהבה היא שיר לשניים" • "הנה הלילה" • "תבורכי" • "הנה ימים באים" • "הנה בא השלום" • "רגשות מעורבים" • "היי דנה" |  |
| שנות ה-80 | "אני לא מאמינה" • "פעם בשנה" • "חמסין של ניסן" • "הבית של פיסטוק" • "בשביל אל הכפר" • "עד עולם" • "אל הדרך" • "פרפר נחמד" • "נחמה" • "בשורה טובה" • "תצלום ישן" • "הלב" • "שיר על נחלים" • "אולי עוד פעם" • "בואו בואו" • "אם ובנה" • "בללייקה" • "עכשיו כולם ביחד" • "חלק בעולם" • "הנחמה היחידה" • "רק בינתיים" • "סרט בשחור לבן" • "קחי נשימה" • "חבר" |  |
M36 (משחית טנקים)

| --- | --- |

 מידע כללי
 סוג:  משחית טנקים
 מדינה מייצרת:  ארצות הברית ארצות הברית
 יצרן:  ג'נרל מוטורס, Montreal Locomotive Works 
 שנת ייצור:  1944
 דגם קודם:  M10 וולברין
 דגם עוקב:  M56 סקורפיון/M50 אונטוס
 מערכה מרכזית:  מלחמת העולם השנייה, מלחמת קוריאה,
 מידע טכני
 אורך:  5.97 מ', 7.46 מ' כולל התותח
 רוחב:  3.05 מ'
 גובה:  3.28 מ'
 משקל:  29 טון
 מהירות:  42 קמ"ש
 טווח פעולה:  240 ק"מ
 מנוע:  מנוע בנזין, פורד GAA V8, 450 כוחות סוס
 שריון:  9-108 מ"מ
 צוות:  5
 מערכות נשק
 חימוש עיקרי:  תותח M3,‏ 90 מ"מ
 חימוש משני:  מקלע 12.7 מ"מ
 
משחית טנקים M36, או בסימונו הרשמי, תותח מתנייע 90 מ"מ, M36, היה משחית טנקים אמריקאי מימי מלחמת העולם השנייה. ה-M36 נודע גם בכינוי ג'קסון על שם הגנרל האמריקאי סטונוול ג'קסון, כינוי שהשתרש ככל הנראה לאחר המלחמה, אך הוא מעולם לא נקרא כך בפי החיילים.
תיאור

עם הופעתם של הטנקים הגרמנים הכבדים דוגמת הפנתר וה-טיגר, התברר כי משחית הטנקים הסטנדרטי, ה-M10 וולברין, הולך ומתיישן מאחר שחימושו העיקרי, תותח M7 בקוטר 76 מ"מ, מתקשה לחדור אותם בטווחים העולים על 500 מ'. מצב זה נצפה על ידי האמריקאים מבעוד מועד, וכבר בשנת 1942, מספר חודשים לפני שנתקלו לראשונה בטנקי הטיגר, החלו האמריקאים מפתחים תותח חדש בקוטר 90 מ"מ.
אב הטיפוס הראשון של ה-M36 הושלם במרץ 1943. הרכב החדש התבסס על תובה סטנדרטית של משחית טנקים M10, עליה הורכב צריח חדש מצויד בתותח M3 בקוטר 90 מ"מ. לאחר השלמת תוכנית הניסוי אושר הכלי לייצור ביוני 1944, תחת הציון הרשמי "תותח מתנייע 90 מ"מ, M36", ונמסרה הזמנה ראשונית ל-500 משחיתי טנקים ראשונים.
בדומה לכל משחיתי הטנקים האמריקאי, צויד גם ה-M36 בצריח פתוח-גג במטרה לחסוך במשקל ולאפשר לצוות תצפית הקפית טובה יותר, מה שהותיר את אנשי הצוות חשופים לרסיסים ולאש מנשק קל. לאחר המלחמה פותח גג משוריין מתקפל אשר הורכב על גבי הצריח הפתוח, בדומה ל-M10.
שירות מבצעי

הכלים הראשונים הגיעו לאדמת אירופה במהלך חודש ספטמבר, 1944. בסך הכל יוצרו כ-1,400 משחיתי טנקים M36. הצורך במשחיתי הטנקים בעלי תותח ה-90 מ"מ היה כה דחוף, עד כי במהלך החודשים אוקטובר עד דצמבר 1944 יוצרו 187 משחיתי טנקים על בסיס תובות של טנקי שרמן M4A3, עקב מחסור בתובות M10 זמינות. כלים אלה קיבלו את הציון M36B1. ה-M36 היה אחד מכלי השריון האמריקאיים היחידים שהיו מסוגלים להשמיד את כל הטנקים הגרמנים הכבדים בטווחים ארוכים.
לאחר מלחמת העולם השנייה, השתתפו משחיתי טנקים M36 במלחמת קוריאה. ה-M36 היה מסוגל להשמיד את כלי השריון הסובייטיים ששימשו בלחימה. אחד מהשיפורים המרכזיים שבוצעו ב-M36 במהלך הלחימה היה הוספת מקלע תובה, שהופעל על ידי עוזר הנהג, כפי שהיה נהוג בטנקים רבים בתקופה זו.
לאחר מלחמת העולם השנייה יוצאו משחיתי טנקים M36 למספר רב של מדינות. ה-M-36 שימש את הצבא הצרפתי במהלך מלחמת הודו-סין הראשונה, ואת צבא פקיסטן במהלך מלחמת קשמיר השנייה, בשנת 1965.
בשירות הצבא היוגוסלבי שודרגו משחיתי טנקים M-36 באמצעות התקנת מנועי דיזל רוסיים בני 500 כוחות סוס. משחיתי טנקים אלה שימשו את הכוחות הקרואטיים במהלך מלחמת העצמאות של קרואטיה (1991-1995), אך הם הוצאו משירות מיד לאחר המלחמה. במהלך מלחמת קוסובו הציבו הכוחות הסרביים משחיתי טנקים M-36 כמטרות מדומות עבור כוחות האוויר של נאט"ו.
גרסאות

M36: צריח ותותח 90 מ"מ על תובת משחית טנקים M10A1.
M36B1: צריח ותותח 90 מ"מ על תובת טנק שרמן M4A3.
M36B2: צריח ותותח 90 מ"מ על תובת משחית טנקים M10, צויד במנוע דיזל.
ראו גם

משחית טנקים
M10 וולברין
M18 הלקט
M4 שרמן
הערות שוליים

↑  צבא ארצות הברית החל להוסיף באופן רשמי כינויים לרכבים המשוריינים שלו רק בתום מלחמת העולם השנייה.
↑  המנוע אשר שימש את טנק ה-T55
| רק"מ של ארצות הברית מימי מלחמת העולם השנייה |
| --- | --- | --- |
| טנקים קלים | M1 רכב קרבי • M2 (טנק קל) • M3 סטיוארט • M22 לוקסט • M24 צ'אפי |  |
| טנקים בינוניים | M2 (טנק) • M3 לי • M4 שרמן • M26 פרשינג |  |
| משחיתי טנקים | M3 משחית טנקים • M6 משחית טנקים • M10 וולברין • M18 הלקט • M36 ג'קסון |  |
| תותחים מתנייעים | M7 פריסט • M8 הוביצר • M12 (תומ"ת) • M40 (תומ"ת) • T34 קליופה |  |
| זחל"מים משוריינים | זחל"ם M2/זחל"ם M9 • זחל"ם M3/זחל"ם M5 • זחל"ם M16 MGMC |  |
| כלי רכב משוריינים | M8 גרייהאונד • M20 • שריונית סיור T17 • שריונית סיור T18 • שריונית סיור M3 |  |
| רק"ם ניסיוני | M38 וולפהאונד • M6 (טנק) • T14 (טנק) • T20 (טנק) • T28 (משחית טנקים) • T29 (טנק) • T30 (טנק) • T34 (טנק) • T27 שריונית סיור • T40/9 (משחית טנקים) • M7/T7 (טנק) • T92 הוביצר • T55E1 |  |
| --- | --- |
בקרת זהויות :  NLI: 987007537609905171  LCCN: sh2008000103 
משחית טנקים M36 במהלך קרב הארדנים, ינואר 1945
M-36B2
Kill the Lights (שיר של אלכס ניואל, די ג'יי קאסידי ונייל רוג'רס)

"Kill the Lights" הוא סינגל של אלכס ניואל, ג'ס גלין, די ג'יי קאסידי (אנ') ונייל רוג'רס. השיר נכתב על ידי די ג'יי קאסידי, גרג כהן, אקיל סי. קינג, ג'ון ר. לרדרי, ג'רמי ג'אל דניאלס וקייל הנרי ביילי והופק על ידי די ג'יי קאסידי וגרג כהן.
הווידאו קליפ של השיר יצא ב-8 באפריל 2016 ביוטיוב.
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד שירי הדאנס/אלקטרוני | 15 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 11 |  |
|  ארצות הברית | מצעד שירי הדאנס/אלקטרוני | 74 |  |
הערות שוליים

↑  "Alex Newell & DJ Cassidy (with Nile Rodgers) "Kill The Lights" [Official Video] — YouTube". YouTube. 8 באפריל 2016. ארכיון מ-2020-05-14. נבדק ב-7 ביוני 2016. {{cite web}}:  (עזרה)
↑  Alex Newell, Billboard
↑  Alex Newell, Billboard
↑  "Dance Club Songs – Year-End 2016". Billboard. ארכיון מ-2019-05-22. נבדק ב-2019-11-24.
↑  "Hot Dance/Electronic Songs – Year-End 2016". Billboard. ארכיון מ-2019-05-13. נבדק ב-2019-11-24.
ערך זה הוא קצרמרבנושא שירים. אתם מוזמנים לתרום לוויקיפדיה ו.
Killers

ערך זה עוסק באלבום של להקת איירון מיידן. אם התכוונתם ללהקת רוק מלאס וגאס, ראו .
Killers ("רוצחים") הוא אלבומה השני של להקת ההבי מטאל הבריטית איירון מיידן, שיצא לאור ב-2 בפברואר 1981. אלבום זה היה הראשון בו הופיע הגיטריסט אדריאן סמית', והאחרון בו השתתף הסולן פול דיאנו, שפוטר מהלהקה כתוצאה מצריכת אלכוהול וסמים. היה זה גם אלבום הבכורה של המפיק מרטין בירץ', שהפיק את שאר אלבומי הלהקה עד לאלבומם Fear of the Dark משנת 1992.
הסינגל "Wrathchild" הוא המפורסם מבין שירי האלבום, והוא מופיע כמעט בכל הופעה של הלהקה.
האלבום שונה מקודמו בכך שנכתבו לפחות שני קטעים אינסטרומנטליים בידי בסיסט הלהקה וכותב השירים הראשי שלה, סטיב האריס, בעזרתם של שאר חברי הלהקה. כל השירים, פרט ל-"Murders in the Rue Morgue" ול-"Prodigal Son", נכתבו טרם יצא אלבום הבכורה Iron Maiden, והם בוצעו מחדש לאחר הצטרפותו של סמית'.
השיר "Murders in the Rue Morgue" מבוסס על ספר מאת אדגר אלן פו. שם הרחוב הוא בדיוני, והוא ממוקם בפריז.
לאחר שחרור האלבום הלהקה יצאה לסיבוב הופעות לקידומו. לראשונה מאז הקמתה, הלהקה הופיעה באמריקה.
רשימת השירים

כל השירים נכתבו והולחנו על ידי סטיב האריס אלא אם צוין אחרת.
| מס' | שם | כותב(ים) | משך |
| --- | --- | --- | --- |
| 1. | The Ides of March  |   | 1:46 |
| 2. | Wrathchild  |   | 2:54 |
| 3. | Murders in the Rue Morgue  |   | 4:18 |
| 4. | Another Life  |   | 3:22 |
| 5. | Genghis Khan  |   | 3:06 |
| 6. | Innocent Exile  |   | 3:53 |
| 7. | Killers  | האריס, פול דיאנו | 5:01 |
| 8. | Prodigal Son  |   | 6:11 |
| 9. | Purgatory  |   | 3:20 |
| 10. | Twilight Zone  | האריס, דייב מארי | 2:34 |
| 11. | Drifter  |   | 4:48 |
| משך כולל: | משך כולל: | משך כולל: | 41:18 |
השתתפו באלבום

דייב מארי - גיטרה חשמלית
אדריאן סמית' - גיטרה חשמלית
סטיב האריס - גיטרה בס
פול דיאנו - סולן
קלייב בור - תופים
D.A.F.T.: A Story About Dogs, Androids, Firemen and Tomatoes

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmovie: 
The A.V. Club: מועדף
DAFT: A Story About Dogs, Androids, Firemen and Tomatoes הוא אוסף וידאו קליפים של צמד המוזיקה האלקטרונית הצרפתי דאפט פאנק, שיצא לאור ב-28 במרץ 2000 ובו קליפים של שש רצועות מתוך אלבומם Homework. אף שכותרתו נובעת מהופעתם של כלבים ("Da Funk" ו-"Fresh"), אנדרואידים ("Around the World"), כבאים ("Burnin'") ועגבניות ("Revolution 909") בסרטונים, אין עלילה מגובשת המחברת בין אף אחד מהסרטונים.
הסרטון כולל חמישה סינגלים ורצועת אלבום מתוך אלבום הבכורה שזכה לשבחים, Homework. כל אחד מהקליפים כולל סרט תיעודי על ה"הפקה", למעט רצועת האלבום "'Rollin' & Scratchin", שהקליפ שלו הוא בסך הכל הופעה חיה בלוס אנג'לס, קליפורניה.
רשימת הקליפים

"Da Funk"
"Around the World"
"'Burnin"
"Revolution 909"
"Fresh"
"'Rollin' & Scratchin" (חי בלוס אנג'לס)
הערות שוליים

↑  "Story About Dogs Androids Firemen & Tomatoes [VHS] [Import USA]: Daft Punk: Amazon.fr: Gateway" (בצרפתית). Amazon.fr. נבדק ב-6 באוגוסט 2013. {{cite web}}:  (עזרה)
| דאפט פאנק |
| --- | --- | --- |
תומא בנגלטר • גי-מנואל דה הומם-קריסטו
| אלבומי אולפן | Homework‏ • Discovery‏ • Human After All‏ • Random Access Memories‏ |  |
| אלבומי הופעה | ‏Alive 1997‏ • Alive 2007‏ |  |
| פסקול | Tron: Legacy‏ |  |
| אלבומי רמיקס | Daft Club‏ • Human After All: Remixes‏ • Tron: Legacy Reconfigured‏ • Homework (Remixes)‏ |  |
| אלבומי אוסף | Musique Vol. 1 1993–2005‏ • Random Access Memories (10th Anniversary Edition)‏ |  |
| סינגלים | Da Funk‏ • Around the World‏ • Burnin'‏ • Revolution 909‏ • One More Time‏ • Aerodynamic‏ • Digital Love‏ • Harder, Better, Faster, Stronger‏ • Face to Face‏ • Something About Us‏ • Robot Rock‏ • Technologic‏ • Human After All‏ • The Prime Time of Your Life‏ •  Derezzed‏ • Get Lucky‏ • Lose Yourself to Dance‏ • Doin' It Right‏ • Instant Crush‏ • Give Life Back to Music‏ • Infinity Repeating (2013 Demo)‏ |  |
| שירים בהשתתפות | Starboy‏ • I Feel It Coming‏ |  |
| שירים נוספים | Giorgio by Moroder‏ • Touch‏ • Fragments of Time‏ • Contact‏ |  |
| סיבובי הופעות | Daftendirektour‏ • Alive 2007‏ |  |
| סרטים | D.A.F.T.: A Story About Dogs, Androids, Firemen and Tomatoes‏ • אינטרסטלה 5555‏ • אלקטרומה של דאפט פאנק‏ |  |
| ערכים קשורים | דארלין'‏ • פיניקס‏ • Roulé‏ • Crydamoure‏ • Music Sounds Better with You‏ |  |
דיסקוגרפיה של דאפט פאנק • שירים שהוקלטו על ידי דאפט פאנק
| --- | --- |
בקרת זהויות :  MusicBrainz release group: b791a9cc-dc92-45ee-b5b9-be5617823411
HSEQ Managment Software

תוכנה לניהול בטיחות, גהות, איכות סביבה, איכות – HSEQ  (בעברית: תוכנה לניהול בטיחות, גהות, איכות סביבה, איכות; HSEQ, ראשי תיבות: Health, Safety, Environment, Quality) היא תוכנה המשמשת למטרת מעקב ותיעוד, תכנון וניהול אפקטיבי של תהליכי בטיחות, גהות, איכות הסביבה, איכות ונוהליהם.
ההבדל בין המונחים ‚HSE’‏, ‚EHS’‏ ו־‚HSEQ’ הוא בסדר ראשי התיבות באנגלית והוספת תחום האיכות בשנים האחרונות.